Public procurement notice: Contract Award Notice
Published: 2024-12-09
Buyer: ΠΕΡΙΦΕΡΕΙΑΚΟΣ ΣΥΝΔΕΣΜΟΣ ΦοΔΣΑ ΚΕΝΤΡΙΚΗΣ ΜΑΚΕΔΟΝΙΑΣ
Country: GR
Region: EL522
Contract type: Services
CPV classification: 34913000 | 50114000: Repair and maintenance services of trucks | 50530000
Estimated value:  EUR

Technical requirements: Αντικείμενο της συμφωνίας-πλαίσιο είναι η παροχή υπηρεσιών σε ετήσια βάση και σε βάθος τριετίας (3 έτη), σύμφωνα με τις διατάξεις της Συμφωνίας - Πλαισίου, προκειμένου να καλυφθεί η ανάγκη για την συντήρηση και επισκευή του σταθερού και του κινητού μηχανολογικού εξοπλισμού, του Περιφερειακού Συνδέσμου ΦΟΔΣΑ Κεντρικής Μακεδονίας. Οι συμβάσεις που θα συναφθούν, θα περιλαμβάνουν τους τεχνικούς ελέγχους (προληπτικής συντήρησης, έκτακτοι, συμπληρωματικοί), επισκευής βλαβών (από φθορές κ.λπ.) καθώς και όλα τα αναγκαία ανταλλακτικά τακτικής και έκτακτης συντήρησης.
Κάθε ενδιαφερόμενος, ο οποίος έχει ή είχε συμφέρον να του ανατεθεί η συγκεκριμένη δημόσια σύμβαση και έχει υποστεί ή ενδέχεται να υποστεί ζημία από εκτελεστή πράξη ή παράλειψη της αναθέτουσας αρχής κατά παράβαση της ευρωπαϊκής ενωσιακής ή εσωτερικής νομοθεσίας στον τομέα των δημοσίων συμβάσεων, έχει δικαίωμα να προσφύγει στην ανεξάρτητη Αρχή Εξέτασης Προδικαστικών Προσφυγών (ΑΕΠΠ), σύμφωνα με τα ειδικότερα οριζόμενα στα άρθρα 345 επ. ν. 4412/2016 και 1 επ. π.δ. 39/2017, στρεφόμενος με προδικαστική προσφυγή, κατά πράξης ή παράλειψης της αναθέτουσας αρχής, προσδιορίζοντας ειδικώς τις νομικές και πραγματικές αιτιάσεις που δικαιολογούν το αίτημά του. Σε περίπτωση προσφυγής κατά πράξης της αναθέτουσας αρχής, η προθεσμία για την άσκηση της προδικαστικής προσφυγής είναι: (α) δέκα (10) ημέρες από την κοινοποίηση της προσβαλλόμενης πράξης στον ενδιαφερόμενο οικονομικό φορέα αν η πράξη κοινοποιήθηκε με ηλεκτρονικά μέσα ή τηλεομοιοτυπία ή (β) δεκαπέντε (15) ημέρες από την κοινοποίηση της προσβαλλόμενης πράξης σε αυτόν αν χρησιμοποιήθηκαν άλλα μέσα επικοινωνίας, άλλως (γ) δέκα (10) ημέρες από την πλήρη, πραγματική ή τεκμαιρόμενη, γνώση της πράξης που βλάπτει τα συμφέροντα του ενδιαφερόμενου οικονομικού φορέα. Ειδικά για την άσκηση προσφυγής κατά προκήρυξης, η πλήρης γνώση αυτής τεκμαίρεται μετά την πάροδο δεκαπέντε (15) ημερών από τη δημοσίευση στο ΚΗΜΔΗΣ. Σε περίπτωση παράλειψης, η προθεσμία για την άσκηση της προδικαστικής προσφυγής είναι δεκαπέντε (15) ημέρες από την επομένη της συντέλεσης της προσβαλλόμενης παράλειψης. Οι προθεσμίες ως προς την υποβολή των προδικαστικών προσφυγών και των παρεμβάσεων αρχίζουν την επομένη της ημέρας της προαναφερθείσας κατά περίπτωση κοινοποίησης ή γνώσης και λήγουν όταν περάσει ολόκληρη η τελευταία ημέρα και ώρα 23:59:59 και, αν αυτή είναι εξαιρετέα ή Σάββατο, όταν περάσει ολόκληρη η επομένη εργάσιμη ημέρα και ώρα 23:59:59. Η προδικαστική προσφυγή συντάσσεται υποχρεωτικά με τη χρήση του τυποποιημένου εντύπου του Παραρτήματος Ι του π.δ/τος 39/2017 και κατατίθεται ηλεκτρονικά μέσω της λειτουργικότητας «Επικοινωνία» στην ηλεκτρονική περιοχή του συγκεκριμένου διαγωνισμού, επιλέγοντας την ένδειξη «Προδικαστική Προσφυγή» σύμφωνα με το άρθρο 18 της Κ.Υ.Α. Προμήθειες και Υπηρεσίες. Για το παραδεκτό της άσκησης της προδικαστικής προσφυγής κατατίθεται παράβολο από τον προσφεύγοντα υπέρ του Ελληνικού Δημοσίου, σύμφωνα με όσα ορίζονται στο άρθρο 363 του ν. 4412/2016. Η επιστροφή του παραβόλου στον προσφεύγοντα γίνεται: α) σε περίπτωση ολικής ή μερικής αποδοχής της προσφυγής του, β) όταν η αναθέτουσα αρχή ανακαλεί την προσβαλλόμενη πράξη ή προβαίνει στην οφειλόμενη ενέργεια πριν από την έκδοση της απόφασης της ΑΕΠΠ επί της προσφυγής, γ) σε περίπτωση παραίτησης του προσφεύγοντα από την προσφυγή του έως και δέκα (10) ημέρες από την κατάθεση της προσφυγής. Η προθεσμία για την άσκηση της προδικαστικής προσφυγής και η άσκησή της κωλύουν τη σύναψη της σύμβασης επί ποινή ακυρότητας, η οποία διαπιστώνεται με απόφαση της ΑΕΠΠ μετά από άσκηση προσφυγής, σύμφωνα με το άρθρο 368 του ν. 4412/2016 και 20 του π.δ. 39/2017. Όμως, μόνη η άσκηση της προδικαστικής προσφυγής δεν κωλύει την πρόοδο της διαγωνιστικής διαδικασίας, υπό την επιφύλαξη χορήγησης από το Κλιμάκιο προσωρινής προστασίας σύμφωνα με το άρθρο 366 παρ. 1-2 ν. 4412/2016 και 15 παρ. 1-4 π.δ. 39/2017. Η προηγούμενη παράγραφος δεν εφαρμόζεται στην περίπτωση που, κατά τη διαδικασία σύναψης της παρούσας σύμβασης, υποβληθεί μόνο μία (1) προσφορά. Περισσότερα βλ. στην ενότητα 3.4 Προδικαστικές Προσφυγές - Προσωρινή και οριστική Δικαστική Προστασία της διακήρυξης.
Η παρούσα συμφωνία - πλαίσιο, αφορά στις εργασίες επισκευής και συντήρησης των 21 φορτηγών οχημάτων και των νέων προς ένταξη στο στόλο, φορτηγών οχημάτων αντίστοιχου τύπου, του Περιφερειακού Συνδέσμου Φορέων Διαχείρισης Στερεών Αποβλήτων (ΦΟΔΣΑ) Κεντρικής Μακεδονίας σε εξωτερικά συνεργεία, καθώς ο Περιφερειακός Σύνδεσμος δεν διαθέτει οργανωμένο συνεργείο και εξειδικευμένο προσωπικό για τις εργασίες αυτές. Η αξία των επιμέρους συμβάσεων που θα κληθεί/ούν να υπογράψει/ουν ο/οι οικονομικός/οί φορέας/είς στο πλαίσιο της συμφωνίας-πλαίσιο με την Αναθέτουσα αρχή («εκτελεστικές συμβάσεις») θα προσδιορίζεται βάσει των Δελτίων/Εντολών Τεχνικών Ελέγχων και σύμφωνα με την διαδικασία η οποία περιγράφεται αναλυτικά ΜΕΡΟΣ Α του Παραρτήματος Ι της διακήρυξης. Τα ποσά που αναφέρονται στον ενδεικτικό προϋπολογισμό είναι τα διαθέσιμα από τον Περιφερειακό Σύνδεσμο για το σύνολο των εργασιών και ανταλλακτικών επισκευής και συντήρησης ανά τμήμα έως την λήξη της σύμβασης και δεν δεσμεύουν τον Περιφερειακό Σύνδεσμο σε κατώτερα όρια. Ο Περιφερειακός Σύνδεσμος δεν δεσμεύεται όσον αφορά στην ποσότητα των εργασιών συντήρησης και επισκευής που θα προκύψουν και κατά τη φάση υλοποίησης διατηρεί το δικαίωμα να μην εξαντλήσει το σύνολο του προϋπολογισμού εάν κριθεί σκόπιμο. Η ανάγκη εφαρμογής της διαδικασίας Συμφωνίας - Πλαίσιο προκύπτει από την ιδιαίτερη φύση του αντικειμένου το οποίο θα συμπεριλαμβάνει στη συγκεκριμένη περίπτωση την συντήρηση του κινητού εξοπλισμού μεταφόρτωσης και μεταφοράς (των αντίστοιχων 21 φορτηγών οχημάτων και των προς ένταξη νέων φορτηγών αντίστοιχου τύπου με τα υφιστάμενα), του Περιφερειακού Συνδέσμου ΦΟΔΣΑ Κεντρικής Μακεδονίας και την αποκατάσταση πάσης φύσεως βλαβών που ενδέχεται να προκύψουν σε χρονικό ορίζοντα τριετίας (τρία έτη). Επειδή ο επακριβής προκαθορισμός και προϋπολογισμός των υπηρεσιών και εργασιών συντήρησης/επισκευής (συμπεριλαμβανομένων των απαιτούμενων ανταλλακτικών) δεν είναι εφικτός, επιλέγεται η διαδικασία της Συμφωνίας - Πλαίσιο που ενδείκνυται όταν δεν είναι δυνατόν να προϋπολογισθούν με ακρίβεια οι τιμές και οι ποσότητες της Σύμβασης (εδαφ. 10 της παρ. 1 του άρθρου 2 του Ν. 4412/2016). Λόγω της φύσης και του εύρους των εργασιών (αφού οι περισσότερες εργασίες προκύπτουν κατά τη λειτουργία και χρήση του κινητού μηχανολογικού εξοπλισμού καθ' όλη την διάρκεια της σύμβασης και είναι επί το πλείστον έκτακτες βλάβες και διαφορετικές), δε δύναται να καθοριστούν ποσότητες βλαβών και αντιστοίχως επισκευών ή και υλικών-ανταλλακτικών και ως εκ τούτου καθίσταται αδύνατη η προμέτρηση των εργασιών. Για το λόγο αυτό ο προϋπολογισμός της μελέτης (ΜΕΡΟΣ Β: ΟΙΚΟΝΟΜΙΚΟ ΑΝΤΙΚΕΙΜΕΝΟ ΤΗΣ ΣΥΜΦΩΝΙΑΣ – ΠΛΑΙΣΙΟ) διακρίνεται σε δύο (2) επιμέρους τμήματα ανά είδος εργασιών (ΤΜΗΜΑ Α’: σταθερός εξοπλισμός και ΤΜΗΜΑ Β’: κινητός εξοπλισμός - οχήματα) και δεν περιλαμβάνει επιμέρους ποσότητες με τιμές μονάδος αλλά μόνο την κατ' εκτίμηση συνολική δαπάνη (σε εργασίες και ανταλλακτικά) κάθε Τμήματος ανά έτος και το γενικό σύνολο, καθώς η εμπειρία μας έχει δείξει ότι οποιαδήποτε άλλη καταγραφή θα ήταν επισφαλής αφού δεν μπορεί να γίνει οποιαδήποτε πρόβλεψη για τις εργασίες που θα προκύψουν στον μηχανολογικό εξοπλισμό. ΤΜΗΜΑ Β’: «κινητός εξοπλισμός - οχήματα», εκτιμώμενης αξίας 990.000,00 πλέον ΦΠΑ 24%.


Winner: ΒΕΖΥΡΓΙΑΝΝΗΣ ΑΝΤΑΛΛΑΚΤΙΚΑ ΑΝΩΝΥΜΗ ΕΤΑΙΡΙΑ
Award value: 990000